Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 234

36. A termék jellemzõinek és rendeltetésének elemzése lehetõvé teszi, hogy a Bizottság elsõ lépésként behatárolja a lehetséges helyettesítõkre vonatkozó vizsgálatának területét. A termék jellemzõi és a rendeltetése azonban nem elegendõek annak eldöntéséhez, hogy két termék a kereslet szintjén egymást helyettesítõ-e. A funkcionális felcserélhetõség vagy a hasonló jellemzõk önmagukban nem elegendõ ismérvek, mert a vevõk érzékenysége a relatív árak változására egyéb szempontok szerint is meghatározható. Más versenykorlátok lehetnek például a más termékekbe való beépítésre gyártott gépjármûelemek piacán és a tartalék alkatrészek piacán, ami két érintett piac megkülönböztetéséhez vezet. Ezzel szemben, a termékek jellemzõinek eltérései önmagukban még nem elegendõek a keresleti helyettesíthetõség kizárásához, mivel az nagy mértékben függ attól, hogy a vevõk milyen jelentõséget tulajdonítanak a különbözõ jellemzõknek.

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes